RESOLUCIÓN do 28 de marzo de 2019 pola que se dá publicidade das subvencións concedidas ao abeiro da Resolución do 29 de xuño de 2016 pola que se establecen as bases reguladoras para a concesión, en réxime de concorrencia competitiva, das axudas para o programa Industrias do futuro 4.0 orientado a proxectos de investigación industrial e desenvolvemento experimental estratéxicos centrados en tecnoloxías industriais innovadoras, e se procede á súa convocatoria para o ano 2016 (código de procedemento IN854A).
Axencia Galega de Innovación — III. Outras disposicións — 15/04/2019

A Lei 9/2007, do 13 de xuño, de subvencións de Galicia, dispón, no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
O 14 de xullo de 2016 publicouse no
Diario Oficial de Galicia
a Resolución do 29 de xuño, do director da Axencia Galega de Innovación, pola que se establecen as bases reguladoras para a concesión, en réxime de concorrencia competitiva, das axudas para o programa Industrias do futuro 4.0 orientado a proxectos de investigación industrial e desenvolvemento experimental estratéxicos centrados en tecnoloxías industriais innovadoras, e procédese á súa convocatoria para o ano 2016 (código de procedemento IN854A).
O artigo 48 desa resolución establece que, no prazo máximo de tres meses, contados desde a data de resolución da concesión, publicarase no
Diario Oficial de Galicia
a relación das subvencións concedidas.
Mediante resolucións da directora da Axencia Galega de Innovación do 6 de xullo de 2017, modificadas polas do 11 de agosto de 2017 e do 1 de febreiro de 2019, concedéronse as axudas aos proxectos con acrónimo CORP4FUTURE e F4.0 de Automoción.
Así mesmo, a Lei 1/2016, do 18 de xaneiro, de transparencia e bo goberno, dispón no seu artigo 17.1.b) que se deben facer públicas as concesións de axudas ou subvencións.
En consecuencia, resolvo que se proceda á publicación das subvencións concedidas, que se incorpora como anexo a esta resolución, e que se remita a información da concesión á Base de datos nacional de subvencións.
Santiago de Compostela, 28 de marzo de 2019
a) Norma reguladora da convocatoria: Resolución do 29 de xuño, do director da Axencia Galega de Innovación, pola que se establecen as bases reguladoras para a concesión, en réxime de concorrencia competitiva, das axudas para o programa Industrias do futuro 4.0 orientado a proxectos de investigación industrial e desenvolvemento experimental estratéxicos centrados en tecnoloxías industriais innovadoras, e se procede á súa convocatoria para o ano 2016 (código de procedemento IN854A) (DOG núm. 133, do 14 de xullo).
b) Programa: 561A.
c) Crédito orzamentario: 09.A3.561A.770.0 e 09.A3.561A.781.0.
d) Finalidade: proxectos empresariais de investigación industrial e desenvolvemento experimental, de carácter estratéxico para o tecido industrial galego, orientados á consecución dun novo modelo industrial sustentado na competitividade e o coñecemento a través dun uso intensivo das tecnoloxías facilitadoras para obter procesos e produtos de alto valor engadido en liña coas tendencias internacionais da fábrica do futuro, fábrica intelixente e da Industria 4.0.
e) Beneficiarios: